# data[].attributes.body
Canche peisse a mie davegnir, veide na gran nigola de malsegureza, data da l'union de veres, falimenc sui deric zevii, copament de animai e cambiament climatich.

Peisse al conflit anter Russia e Ucraina e a duc i etres che vegn da spes desmentié. Peisse a la pera jent che vif sot n regim ditatorial, olache tras zensura e violenza vegn manacià la libertà de pensier e l derit a la vita. Peisse ai 150 miliarc (de chisc, 100 miliarc é pesc) de besties che ogne an vegn copà su la tera per ruèr te nosc piat. Peisse a la catastrofes naturèles, che capita semper più da spes e che copa milions de persones, soraldut ti teritories manco fortuné. Olà ruarone pa con dut chest?

Purampò son ence n muie speranzous: veide che mia generazion – e coscita se spera ence cheles che vegnarà – é tant più sensibola a chisc problemes. N muie de nos é ence vertesc a mudèr sia vita per miorèr chesta situazions, enceben che chest comporte sacrifizies.

Son otimist, ma serf che duc se dae ju per chest!!

# data[].attributes.body
Te mie davegnir volesse jir te dut l mond per cognoscer neva cultures e veder n muie de posć. Volesse aer l met de realisèr duc mie ensomesc e viver de cher mia vita. Volesse doentèr veia e poder dir de esser contenta de coche é vivù e aer fat n muion de esperienzes da contèr e che me fae sentir rica. Anchecondì per nos joegn l é  mingol più senester pissèr al davegnir, ajaché l é n muie de problemes, pissan al cambiament climatich o a la veres. Peisse sie normal aer n mingol de poura del davegnir.

# data[].attributes.body
Ge peisse n muie a mie davegnir e a chel che volesse; a chel che sozedarà a me e ai etres

Timpruma no volesse demò arjonjer mie obietives, ma volesse che ence i etres i podesse arjonjer i sie.

Volesse che duc su la Tera i stae ben: no più veres, meseria, mudamenc climatics, a na vida che duc posse viver ensema, zenza discriminazions.

Volesse ence didèr i etres per i fèr stèr miec

# data[].attributes.body
Te mie davegnir volesse doentèr n dotor per didèr la jent che à de besegn de didament sanitèr.

Volesse che duc fosse bogn de se entener e che i vegnisse a una un col auter.

Volesse che l mond l stae ben.

Volesse che la tecnologia e la medejina se svilupe semper de più.

Volesse che no sie più jent pureta.

Volesse che no sie più jent che cogn semper fèr o viver veres.

La strèda la pel esser lengia e no semper sorida, ma spere de arjonjer mie obietives.

# data[].attributes.body
Se peisse a mie davegnir no son segura de che me spetar. Me piajessa didar nosc pianet, e eliminar dute chele problematiche leade al cambiament climatich. Far volontariat l é una scomenzadiva n muie emportatanta per noscia picola sozietà. É intenzion de seghitar  mie percors te la musega e troar valch autra atività utola.

# data[].attributes.body
Se peisse a mie davegnir, no sé amò con segureza che che volesse far. Me saessa bel viajar per l mond e far volontariat; me piajessa didar la jent che à de besegn. Volesse jir do a mie pare e studiar fisioterapia semper per didar la jent e portar inant l'atività de mie pare.

Volesse ence doentar guida alpina e dar ousc a mia pascion per la rampeada.

No sé che che me speta tel davagnir, ma spere de realisar mie ensomesc, e spere che chesta vera anter Russia e Ucraina la fenesce dant che l é meso. E ence che l covid l fenesce, per aer l met de seghitèr co na vita normala.

# data[].attributes.body
L é dassen senester responer ades che l é tacà na vera vejin a nos anter Russia e Ucraina…..

Anter l Covid-19 e chesta vera spere che dut fenesce dant che l é meso e de no cogner me cruzièr più.

Spere che sie più respet per duc e soraldut che i problemes desche la violenza su la femenes no i vegnisse metui da na man, ma che aessa vèlch conseguenza e che se n rejone semper de più.

Volesse viver con manco cruzies per chel che podessa suzeder.

Volesse jir inant zenza cruzies per me dèr ju a fèr su mie davegnir con gaissa e legreza.

Da man mia vèrde ence de me comportèr delvers e aer respet per duc... no demò per la jent ma ence per l ambient.

# data[].attributes.body
Se peisse a mie davegnir no aesse la minima idea de olache podesse esser te valch an. Me piajessa però seghitar col studie, fosc ingegneria o ingegneria mecanica. Me piajessa ence doentar maester de schi. Segur me daré ju acioche posse arjonjer i miores resultac, ma ades no se pel dir nia percheche l bel del davegnir l é che no se l cognosc fin canche no l vivon.

# data[].attributes.body
Gé peisse n muie de outes al davegnir e a chel che sarà.

Seguramenter fossa bel che la veres no fossa più combatudes, che tel mond sie demò la pèsc.

Ma no demò chest: me piajessa ence didèr l ambient, limitan coscita i efec del cambiament climatch.

Gé metaré dut mie empegn per chel tant che l é possibol per didèr a troèr na soluzion a chisc problemes.

# data[].attributes.body
Se peisse a mie davegnir, dant de dut, me veide a jiar con la squadra de la Tèlia ai jeghes olimpics del 2026 de Milano-Cortina. Do chest ensomech me veide a lurar desche fisioterapista te la nazionala taliana de hockey su giacia.

Per chest ensomesc me daré ju dassen muie acioche posse ruar olache voi.